پهيامى سهرۆك نێچيرڤان بارزانى له يادى ئهنفالى بارزانيياندا
ئهمڕۆ له سى و نۆ ساڵهى يادى جينۆسايد و ئهنفالكردنى ههشت ههزار مێردمنداڵ و گهنج و پياوى سڤيلى بارزانيدا، سهرى ڕێز و نهوازش لهبهردهم گيانى پاكى ئهنفالكراواندا دادهنوێنين، بهوپهڕى شكۆوه ياديان دهكهينهوه.
سڵاو و ڕێز بۆ خێزان و كهسوكاريان دهنێرين كه دواى ئهو تاوان و مهرگهساته، بهرگهى ژيانێكى زۆر سهخت و تاڵيان گرت و ههزاران دايكى سهربهرز، به تهنيا و بێچاره ئهركى بژێو و پهروهردهكردنى منداڵانيان كهوته ئهستۆ و نهوهيهكى دڵسۆزيان پێگهياند. ئهو دايكانه مايهى شانازين و دهستيان ماچ دهكهم.
وهك چۆن ههموو ئهو تاوان و مهرگهساتانهى مێژوو نهيانتوانى ئيرادهى گهلى كوردستان بۆ ژيان و مانهوه بشكێنن، بێسهروشوێنكردن و ئهنفالى بارزانييهكانيش هێزێكى گهورهترى بهخشيه بهرخودانى گهلى كوردستان و تێكۆشانى لهپێناو ئازاديدا و تاوانبارانى ئهنفال نابوود بوون.
ئهمڕۆ لهم يادهدا كه ڕوفاتى سهد ئهنفالكراوى بارزانى به خاكى پيرۆزى نيشتمان دهسپێرين، دڵ و هۆش و خهياڵم لاى دايك و هاوسهر و خوشكانى جگهرسووتاوى ئهنفالكراوان و منداڵ و كهسوكاريانه، هاوسۆز و هاوخهميانم. سوپاس و پێزانين بۆ خهڵكى جوامێرى ههولێر و ههموو ئهوانهى يارمهتيى كهسوكارى ئهنفالكراوانيان دا.
سڵاو و دروود بۆ گيانى پاكى شههيدان، ياديان ههميشه به خێر.
نێچيرڤان بارزانى
سهرۆكى ههرێمى كوردستان
2022/7/31